**Záróvizsga tételek**

***(2018/2019/1 félév)***

***KÖZSZOLGÁLATI SZAK***

***A záróvizsga során két tételt kell húzni. Az elégséges jegy eléréséhez mindkét tételt legalább elégségesre kell tudni!***

**„A” TÉTELSOR**

1. A makrogazdaság jövedelme, a termelés és felhasználás egyensúlya (a GDP elszámolásának fő szabályai, a jövedelemelosztás neoklasszikus megközelítése) Makrogazdasági egyensúly (az árupiac és pénzpiac szimultán egyensúlya)
2. Pénz, pénzügyi rendszer, pénzkínálat, pénzkereslet és infláció (a pénz fogalma és funkciói, a pénz mennyiségi elmélete, kamatláb és pénzkereslet, az infláció társadalmi költségei)
3. A nemzetközi kereskedelem klasszikus elmélete (komparatív előnyök, a ricardói modell, jóléti hatás). A vámok szerepe (érvek és ellenérvek, jóléti hatás)
4. A nemzetközi fizetési mérleg (elszámolásának fő szabályai, a makroökonómiai korlátok módosulása a zárt gazdasághoz képest)
5. Valutaárfolyam-rendszerek (fix vs. lebegő árfolyam, a gazdaságpolitikai akciók hatásainak különbsége) A valutaárfolyam rövid és hosszú távú alakulását magyarázó elméletek (tőkepiaci elmélet, vásárlóerő paritás, túllendülés)
6. Az alapvető piaci szerkezetek bemutatása a verseny és a jólét szempontjából (a piaci szerkezetek tulajdonságai és jóléti elemzésük).
7. Pareto-hatékonyság és a versenyzői piac (a Pareto-hatékonyság fogalma, önkéntes csere és Pareto-hatékonyság, társadalmi többletek).
8. Piaci kudarcok (értelmezés, okai, jóléti hatások, állam szerepe)
9. Közjavak (értelmezés szűk és tág értelemben, közjavak iránti kereslet, elégtelen piaci kínálat, előállításuk nagy- és kis csoportban, potyautas magatartás)
10. Externáliák (értelmezés, fajtái, jóléti hatás, internalizálás módjai, Coase tétel)
11. Közösségi döntések (a preferenciák aggregálása, a politikai cselekvés, a medián választó elmélete, szavazási paradoxon)
12. Az állami szabályozás oka, célja, tartalma, dereguláció, a szabályozás elméletei (szabályozás területei, közérdek elmélet, a szabályzó foglyul ejtése, Stigler-Peltzman elmélete, Becker elmélete)
13. A természetes monopólium és szabályozása (értelmezés, szükséges és elégséges feltétel, a monopolpiac szabályozását tagadó elméletek, a megtérülési ráta szabályozása, Averch-Johnson hatás, Ramsey árazás)
14. A piaci erő és a jólét (a monopólium allokációs és termelési hatékonyságvesztesége, dinamikus hatékonyság és a monopólium, szabad piaci belépés és a monopólium)
15. A hálózatos szolgáltatások piaca és szabályozása (hálózati hatás, hálózati externáliák, nélkülözhetetlen eszközök, a piac átbillenése, bezáródás, szabványok szerepe)

**„B” TÉTELSOR**

1. A demokrácia intézményei. Melyek a meghatározó ideológiák a modern politikában és mi jellemzi ezeket?
2. A szocialista rendszer fő jellemzői és működése. A klasszikus és a piaci szocializmus időszaka Magyarországon.
3. A monetáris politika intézményei és működése Magyarországon a rendszerváltás óta eltelt időszakban. Az árfolyampolitika és az infláció alakulása.
4. Az euró kialakulása Európában. Az euró bevezetésének feltételrendszere. Magyarország és az euró. A bevezetés előnyei és hátrányai.
5. Az emberi tőke szerepe a gazdasági fejlődésben. Munkaerőpiac, foglalkoztatottság, és az oktatási rendszer jellemzői és összefüggései Magyarországon. Az állam feladatai és eszközei ezen a területen.
6. Mit jelent az államháztartás rendszere? Milyen fő részei vannak, mi ezek kapcsolata. Melyek a fő adófajták és melyek a fő kiadási tételek a magyar költségvetésben? Mit jelent a költségvetési hiány és milyen hatásai lehetnek e hiány növekedésének?
7. A szervezetek kialakulását, hatékony működését és változását befolyásoló tényezők. A közszféra szervezeteit meghatározó sajátos tényezők.
8. A szervezeti kultúra látható és nem látható jegyei, a bürokratikus szervezeti kultúra jellemzői.
9. A szervezeti teljesítmény egyéni-, csoport-, és szervezeti szintű összetevői. A közszféra sajátosságai. Az ösztönzés sajátos formái.
10. Jellemezze a Világbank struktúráját és hitelezési politikáját! Térjen ki a hitelek feltételrendszerére is! Sikerek és kudarcok a működés évtizedeiben.
11. Az Európai Bizottság felépítése és szerepe az európai integrációban. Az EU intézményrendszere.
12. Az integráció bővülésének lépcsőfokai az Európai Unióban. A vámuniótól a közös valutáig.
13. Mutassa be a globalizáció stilizált tényeit! Milyen előnyökkel és veszélyekkel jár a globalizációs folyamat. Globális kihívások a közpolitikában.
14. A működő tőke-áramlás trendjei, telephely választási és internalizációs vetületei. A működő tőke szerepe Magyarországon a rendszerváltás óta eltelt időszakban.
15. Mutassa be az EU regionális politikájának kialakulását! A főbb reformok és az azokhoz vezető tényezők. Jellemezze a magyarországi helyzetet!